****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 10.jūnijā **Nr.376**

(prot. Nr.24, 26.§)

**Par zemes vienības, kadastra apzīmējums 05000101522,**

**Balvu ielā 1C k–519,Daugavpilī, pārdošanu**

Pamatojoties uz likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 5.panta piekto daļu, 8.panta trešo un septīto daļu, 37.panta pirmās daļas 4.punktu, 41.panta otro daļu, 44.panta ceturto daļu, 44.1panta pirmo, otro un piekto daļu, Ministru kabineta noteikumu Nr.109 “Kārtība, kādā atsavināma publiskas personas manta” 15.punktu, Zemesgrāmatu apliecībām, nodalījuma Nr.100000548193 un Nr.100000496675, nodrošinot Daugavpils pilsētas domes (turpmāk – Dome) 2018.gada 13.decembra lēmuma Nr.687 “Par zemes gabalu nodošanu atsavināšanai” izpildi, ņemot vērā Daugavpils pilsētas pašvaldības dzīvojamo māju privatizācijas un īpašuma atsavināšanas komisijas 2021.gada 28.aprīļa sēdes protokolu Nr.4 (6.punkts), Domes Finanšu komitejas 2021.gada 3.jūnija sēdes atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Apstiprināt atsavināmas apbūvētas zemes vienības 41 m2 platībā, kadastra Nr.05000101522 (kadastra apzīmējums 05000101522), Balvu ielā 1C k-519, Daugavpilī (turpmāk - Zemesgabals), nosacīto cenu **370,00** **EUR** (trīs simti septiņdesmit eiro 00 centi) apmērā.

2. Pārdot Zemesgabaluuz tā esošās būves ar kadastra apzīmējumu 05000101519001 (kadastra Nr.05005100058), kas reģistrēta Zemesgrāmatas nodalījumā Nr.100000496675, īpašniekam, turpmāk - Pircējs, par nosacīto cenu 370,00 EUR (trīs simti septiņdesmit eiro 00 centi).

3. Pircējam, pērkot zemes vienību uz nomaksu:

3.1. jāsamaksā avanss 10% (desmit procenti) apmērā no pirkuma maksas;

3.2. par atlikto maksājumu jāmaksā - 6% (seši procenti) gadā no vēl nesamaksātās pirkuma maksas daļas un par pirkuma līgumā noteikto maksājuma termiņu kavējumu – nokavējuma procentus 0,1 procenta apmērā no kavētās maksājuma summas par katru kavējuma dienu;

3.3. nomaksas termiņš nedrīkst būt lielāks par pieciem gadiem;

3.4. ja Pircējs samaksā visu pirkuma maksu mēneša laikā no pirkuma līguma spēkā stāšanās dienas, maksa par atlikto maksājumu Pircējam nav jāmaksā;

3.5. bez Daugavpils pilsētas pašvaldības atļaujas atsavināmo zemes vienību nedalīt, neatsavināt un neapgrūtināt ar lietu tiesībām;

3.6. zemes nomas maksu par zemes vienības lietošanu jāmaksā līdz Pircēja īpašuma tiesību nostiprināšanai zemesgrāmatā;

3.7. īpašuma tiesības uz atsavināmo Zemesgabalu var reģistrēt zemesgrāmatā, nostiprinot ķīlas tiesības uz Zemesgabalu par labu Daugavpils pilsētas pašvaldībai pirkuma maksas nesamaksātās summas apmērā.

4. Īpašuma pārvaldīšanas departamentam nosūtīt Pircējam atsavināšanas paziņojumu.

5. Līdzekļus, kas tiks iegūti par atsavināmo Zemesgabalu, ieskaitīt Daugavpils pilsētas pašvaldības budžetā.

6. Domes Centralizētajai grāmatvedībai:

6.1. pēc Pircēja zemes nomas tiesību uz atsavināmo zemes vienību izbeigšanas (īpašuma tiesību nostiprināšanas zemesgrāmatā) norakstīt Zemesgabalu no Daugavpils pilsētas pašvaldības bilances;

6.2. kopā ar Īpašuma pārvaldīšanas departamentu nodot Zemesgabalu ar pieņemšanas-nodošanas aktu Pircējam.

7. Atzīt par spēku zaudējušu Daugavpils pilsētas domes 2019.gada 31.janvāra lēmumu Nr.31 “Par zemes vienības, kadastra apzīmējums 05000101522, Balvu ielā 1C k-519, Daugavpilī, pārdošanu”.

Domes priekšsēdētājs *(personiskais paraksts)* I. Prelatovs